b'\n_START_ARTICLE_\nNisbah mampatan\n_START_PARAGRAPH_\nNisbah mampatan dalam enjin pembakaran dalam nahupun luar merupakan nilai yang mewakili nisbah isipadu kebuk pembakaran pada muatan tertinggi kepada muatan terendah. Ia merupakan spesifikasi yang asas bagi sebilangan besar enjin pembakaran._NEWLINE_Dalam enjin omboh, nisbah mampatan merupakan nisbah antara isipadu silinder dan kebuk pembakaran apabila omboh berada di bawah lejangnya, dan isipadu kebuk pembakaran apabila omboh berada di atas lejangnya._NEWLINE_Bayangkan sebatang silinder dan kebuk pembakarannya dengan omboh di bawah lejangnya mengandungi 1000\xc2\xa0cc udara (900 cc dalam silinder tambah 100 cc dalam kebuk pembakaran). Apabila omboh telah bergerak ke atas lejangnya dalam silinder, dan isipadu yang selebihnya di dalam kepala atau kebuk pembakaran telah susut kepada 100\xc2\xa0cc, maka nisbah mampatannya boleh dinyatakan sebagai 1000:100, ataupun 10:1.'